**Ministru kabineta noteikumu projekta**

**„Turaidas muzejrezervāta aizsardzības nolikums” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Turaidas muzejrezervāta aizsardzības nolikums” (turpmāk – Projekts) izstrādāts saskaņā ar likuma „Par kultūras pieminekļu aizsardzību” 16.pantu un Ministru kabineta 2012.gada 18.decembra sēdes protokollēmuma (prot. Nr.71 15.§) „Noteikumu projekts „Īpaši aizsargājamā kultūras pieminekļa – Turaidas muzejrezervāta nolikums” 2.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma „Par kultūras pieminekļu aizsardzību” 16.pants nosaka, ka kultūras pieminekļu ansambļus un kompleksus, kuriem ir sevišķa vēsturiska, zinātniska vai mākslinieciska vērtība, ar Ministru kabineta lēmumu var izsludināt par kultūras pieminekļu rezervātiem, kas aizsargājami saskaņā ar nolikumu par katru no šiem rezervātiem. Nolikumus par kultūras pieminekļu rezervātiem apstiprina Ministru kabinets.  Ministru kabineta 2012.gada 18.decembra sēdē, pieņemot noteikumu projektu „Īpaši aizsargājamā kultūras pieminekļa – Turaidas muzejrezervāts nolikums”, tika konstatēts, ka ir nepieciešami grozījumi Ministru kabineta 1994.gada 1.marta noteikumos Nr.61 „Par īpaši aizsargājamo kultūras pieminekli – Turaidas muzejrezervātu”.  Ministru kabineta 2012.gada 18.decembra sēdes protokollēmuma (prot. Nr.71 15.§) „Noteikumu projekts „Īpaši aizsargājamā kultūras pieminekļa – Turaidas muzejrezervāta nolikums”” 2.punktā Kultūras ministrijai uzdots sagatavot un kultūras ministram noteiktā kārtībā iesniegt izskatīšanai Ministru kabinetā noteikumu projektu par grozījumiem Ministru kabineta 1994.gada 1.marta noteikumos Nr.61 „Par īpaši aizsargājamo kultūras pieminekli – Turaidas muzejrezervātu” (turpmāk – MK noteikumi Nr.61).  MK noteikumu Nr.61 1.punkts izsludina Turaidas muzejrezervātu par īpaši aizsargājamu kultūras pieminekli un nosaka tā teritoriju noteikumu pielikumā norādītajās robežās. Savukārt ar MK noteikumu Nr.61 2.punktu apstiprināts īpaši aizsargājamā kultūras pieminekļa – Turaidas muzejrezervāta nolikums.  Valsts pārvaldes iekārtas likuma 16.pants nosaka, ka tiešās pārvaldes iestādes darbību reglamentē Ministru kabineta apstiprināts nolikums. Ņemot vērā iepriekš minēto, no MK noteikumu Nr.61 pielikumā apstiprinātā nolikuma „Īpaši aizsargājamā kultūras pieminekļa – Turaidas muzejrezervāta nolikums” normām jāizslēdz punkti, kas iekļauti Ministru kabineta 2012.gada 18.decembra noteikumos Nr.932 „Īpaši aizsargājamā kultūras pieminekļa – Turaidas muzejrezervāta – nolikums”.  Ņemot vērā to, ka grozījumu apjoms MK noteikumos Nr.61 pārsniedz 50% no kopējā apjoma, pamatojoties uz Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punkta nosacījumiem, sagatavots jauns Projekts, kas aizstās MK noteikumus Nr.61.  Izstrādājot Projektu, tika konstatēts, ka ir nepieciešams precizēt Turaidas muzejrezervāta teritoriju, kas MK noteikumu Nr.61 pašreizējā redakcijā neatbilst muzejrezervāta faktiskajām robežām, nav koordinēta un ir attēlota atbilstoši MK noteikumu Nr.61 izstrādāšanas laika grafiskajām iespējām. Laika posmā no 1994.gada Turaidā tika realizēta Zemes reforma, kā rezultātā tika noteiktas nekustamo īpašumu juridiskās robežas un īpašumu piederība. Teritorijā papildus tiek iekļauts Turaidas pils pilskalns līdz pakājei, kā Turaidas muzejrezervāta kultūras pieminekļa statusam atbilstoša teritorija, jo pašreiz spēkā esošās teritorijas robežas ir noteiktas nepietiekamā apjomā, iekļaujot tikai Turaidas pils apbūvi un pilskalna virsotni, bet neietverot visu kultūrvēsturiski nozīmīgo objektu kopumā. Projekta publiskās apspriešanas laikā tika saņemta Vides aizsardzības un reģionālās attīstības ministrijas vēstule, kurā ministrija kā zemes vienības ar kadastra Nr.8015 001 0103 īpašnieks neiebilst pret projektā paredzētajiem grozījumiem – zemes vienības iekļaušanu Turaidas muzejrezervāta teritorijā.  Krimuldas novada teritorijas daļā kā Turaidas muzejrezervāta kultūras pieminekļa statusam atbilstoša teritorija tika atzīta – bijusī Turaidas muižas ķieģeļcepļa teritorija. Bijušais Turaidas ķieģeļceplis atrodas uz zemes vienības ar nosaukumu „Mežs pie Aivariem” (kadastra Nr.8068 009 0293) un Krimuldas pagasta teritorijas plānojumā ir noteikts kā novada nozīmes kultūrvēsturisks objekts. Šī objekta iekļaušana Turaidas muzejrezervāta teritorijā nodrošinās iespēju šo ēku kompleksu nākotnē atjaunot un iekļaut Turaidas muzejrezervāta ekspozīcijā. Nekustamā īpašuma „Mežs pie Aivariem” valdītājs ir Krimuldas novada dome. Krimuldas novada dome 2013.gada 29.aprīlī ir pieņēmusi lēmumu iznomāt Turaidas muzejrezervātam Krimuldas novada domei piekrītošās zemes vienības „Mežs pie Aivariem” (kadastra Nr.8068 009 0293) daļu un sava 2013.gada 29.aprīļa lēmuma 4.punktā neiebilst minētās zemes vienības daļas iekļaušanai Turaidas muzejrezervāta teritorijā.  Izstrādājot projektu, tika konstatēts, ka nepieciešams precizēt Turaidas muzejrezervāta aizsargjoslu un tās uzturēšanas režīmu atbilstoši Aizsargjoslu likumam un citiem šobrīd spēkā esošiem tiesību aktiem, nosakot vienu aizsargjoslas režīmu, esošo divu – apbūves regulācijas zonas un ainavu aizsardzības zonas vietā. Grozītās aizsargjoslas robežas ir noteiktas pa juridiski noteiktajām nekustamo īpašumu robežām, pa izteikti nolasāmām kontūrām dabā, pa ielu sarkanajām līnijām vai pa iedomātu līniju, savienojot atsevišķu nekustamo īpašumu robežu punktus. Aizsargjoslā ir ietverta 1994.gadā noteiktā aizsardzības un apbūves regulācijas zonas teritorija un daļēji 1994.gadā noteiktā aizsargājamās dabas ainavas zonas teritorija. Siguldas pilsētas teritorijā posmā no Gaujas upes līdz Gleznotājkalnam tika precizētas aizsargjoslas robežas atbilstoši nekustamo īpašumu robežām, saglabājot aizsargājamā teritorijā gan Gaujas palieņu pļavas, gan Siguldas pilsētas Gaujas upes kreisā krasta nogāzes, kas atrodas pretī Turaidas pils tornim. Aizsargjosla precizēta Krimuldas novada teritorijā, izslēdzot no 1994.gadā noteiktajām aizsardzības un apbūves regulācijas un aizsargājamās dabas ainavas aizsargjoslām Turaidas ciema nekustamos īpašumus uz dienvidiem no autoceļa Turaida-Ragana, kuru vizuālais izskats neietekmē ainavu ap Turaidas muzejrezervātu. No Turaidas muzejrezervāta aizsargjoslas izslēgti nekustamie īpašumi, ko vizuāli aizsedz esošais reljefs un mežs un neietekmē ainavu ap Turaidas muzejrezervātu. Precizējot aizsargjoslas robežas pa nekustamo īpašumu juridiskajām robežām, tajā pilnībā tika iekļauti Siguldas novada teritorijā esošie nekustamie īpašumi ar kadastra apzīmējumiem 8015 001 0111 un 8015 001 0102, bet izslēgta Krimuldas novada teritorijā esošā nekustamā īpašuma daļa ar kadastra apzīmējumu 8068 009 0081. Saskaņā ar likuma „Par kultūras pieminekļu aizsardzību” 16.pantu, tika izstrādāts Turaidas muzejrezervāta Aizsargjoslu grozījumu projekts, pamatojoties uz Aizsargjoslu likuma 8.pantu un Ministru kabineta 2003.gada 15.jūlija noteikumu Nr.392 „Kultūras pieminekļu aizsargjoslas (aizsardzības zonas) noteikšanas metodika” 4.punktu.  Muzejrezervāta aizsargjoslu grozījumu projektu izstrādāja SIA „Metrum”. Projekta „Īpaši aizsargājamā kultūras pieminekļa – Turaidas muzejrezervāta” aizsargjoslu (aizsardzības zonu) grozījumu projekts” izstrādes gaitā kopumā tika nosūtītas 115 informatīvas vēstules. Projekta izstrādes gaitā tika saņemti 11 priekšlikumi un iebildumi no iesaistītajām institūcijām, un 12 priekšlikumi un iebildumi no muzejrezervāta aizsargjoslai un teritorijai pieguļošo nekustamo īpašumu īpašniekiem. Saskaņā ar Ministru kabineta 2003.gada 15.jūlija noteikumu Nr.392 „Kultūras pieminekļu aizsargjoslas (aizsardzības zonas) noteikšanas metodika” 5.1.punktu, SIA „Metrum” izstrādātajam aizsargjoslu projektam no 2013.gada 25.jūlija līdz 2013.gada 23.augustam tika rīkota publiskā apspriešana.  Publiskās apspriešanas laikā tika saņemti divu privātpersonu iebildumi, kuri tika ņemti vērā, kas atspoguļots Valsts kultūras pieminekļu aizsardzības inspekcijas 2013.gada 5.decembra sanāksmes protokola Nr.04-6.6/25 lēmumā Nr.5 „Īpaši aizsargājamā kultūras pieminekļa – Turaidas muzejrezervāta Siguldas novadā, Siguldā teritorijas robežu precizētais digitālais plāns un individuālās aizsardzības zonas projekts”. Atbilstoši normatīvo aktu prasībām projekts tika saskaņots ar Siguldas novada domi, Krimuldas novada domi un Valsts kultūras pieminekļu aizsardzības inspekciju.  Projekts paredz:   1. izsludināt Turaidas muzejrezervātu par īpaši aizsargājamu kultūras pieminekli un kārtību, kādā tiek nodrošināta muzejrezervāta saglabāšana, uzskaite un izpēte, izmantošana un popularizēšana.; 2. noteikt muzejrezervāta teritorijas robežas saskaņā ar Projekta 1. un 2.pielikumu; 3. atzīt MK noteikumus Nr.61 par spēku zaudējušiem. |
| 3. | Projekta izstrādē iesaistītās institūcijas | Kultūras ministrija, Īpaši aizsargājamais kultūras piemineklis – Turaidas muzejrezervāts, Valsts kultūras pieminekļu aizsardzības inspekcija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija, Īpaši aizsargājamais kultūras piemineklis – Turaidas muzejrezervāts, Krimuldas novada dome, Siguldas novada dome, Vides attīstības un reģionālās attīstības ministrija, pieguļošo nekustamo īpašumu īpašnieki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Precizējot kultūras pieminekļa teritoriju, izmaiņas ir saskaņotas ar attiecīgo teritoriju īpašniekiem – Krimuldas novada domi (29.04.2013 sēdes protokola Nr.7 2.punkts „Par zemes iznomāšanu”) un Vides attīstības un reģionālās attīstības ministriju, ar 26.08.2013.vēstuli Nr.3.18-1e/7979 „Par „Īpaši aizsargājamā kultūras pieminekļa – Turaidas muzejrezervāts” aizsardzības zonu grozījumu projektu”. Atbilstoši Nekustamā īpašuma valsts kadastra likuma 71.pantam, kadastrālā vērtība šiem nekustamajiem īpašumiem var mainīties. Atbilstoši likuma Par nekustamā īpašuma nodokli 1.panta otrās daļas 1., 5. un 6.punktu, iekļaujot tos muzejrezervāta teritorijā, īpašumi netiks aplikti ar nodokli, attiecīgi par šiem īpašumiem nebūs jāveic nekustamā īpašuma nodokļa maksājums. |

*Anotācijas III, IV, V un VI sadaļa – Projekts šo jomu neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Īpaši aizsargājamais kultūras piemineklis – Turaidas muzejrezervāts, Valsts kultūras pieminekļu aizsardzības inspekcija, Valsts zemes dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Kultūras ministre D.Melbārde

Vīza: Valsts sekretāra p.i. U.Lielpēters

12.08.14. 10:07

1305

A.Jurkāne

Tālr.67971797; 67971402

Fakss: 67973628

[turaida.muzejs@apollo.lv](mailto:turaida.muzejs@apollo.lv)